
PITANJA I ODGOVORI 


Duh Sveti, Sveti Duh, 
Sveti duh ili sveti duh 


v | itateljica N. N. pita: „U vezi sa 
svezom Duh Sveti imam nekoliko 
pitanja: 1. Ne bi li bilo bolje u duhu 
hrvatskoga jezika Sveti Duh ili možda Sveti 
duh kao npr. Sveto pismo? 2. Nije li duh opća 
imenica, pa bi trebalo pisati malim slovima 
sveti duh, kao npr. hrvatski duh, kršćanski 
duh? U prilog tomu ide i ime blagdana Du- 
hovi, što je množina od duh. Molila bih po- 
štovano Uredništvo Jezika da mi odgovori 
na ta pitanja.“ 


Pitanje naše čitateljice vrlo je zanimljivo, 
višeslojno, zamršeno i poticajno: tiče se reda 
riječi, pisanja velikim i malim slovom i raz- 
mišljanja o pravopisnim kriterijima. Pokušat 
ću odgovoriti na postavljena pitanja. 

U Bibliji se dosta govori o raznim dobrim 
i zlim duhovima. Na kojekakvim spiritistič- 
kim seansama zazivaju se duhovi. Riječ duh 
po svojem postanku i prvotnom značenju u 
uskoj je vezi sa dah. Jedna i druga tijesno 
su povezane sa životom: bez njih nema ži- 
vota! Riječ duh kao opća riječ ima jedninu 
i množinu. Piše se malim početnim slovom. 
Budući da je to imenica muškoga roda, važno 
je znati označuje li ona što živo ili neživo jer 
o tom ovisi hoće li joj akuzativ biti jednak 
genitivu (za živo) ili nominativu (za neži- 
Vo), npr. voljeti brata, izvaditi zub. To je vrlo 
zamršeno pitanje tako da riječ živac može 
značiti živo i neživo, a mrtvac i pokojnik 
ponašaju se gramatički kao živo. Kad su u 
pitanju dijelovi tijela, vrijedi dodatno pravilo: 
Dijelovi tijela u jeziku vrijede kao neživo bez 
obzira na to radi li se o živu čovjeku ili ne. 
Zato se zub, nos, mozak gramatički ponašaju 
kao neživo. Njima se, nevjerojatno, pridru- 
žuju i riječi život i duh. 


Za razliku od opće imenice duh, riječ 
Duh je osobno ime. To je treća božanska 
osoba. Piše se velikim početnim slovom. 
Često se naziva Duh Božji, Duh Gospod- 
nji, Duh Kristov, ali najčešće Duh Sveti. U 
prve tri sveze pridjev stoji na drugom mjestu 
premda bi u skladu sa suvremenim hrvat- 
skim jezikom trebao stajati na prvom, što 
se također u praksi javlja. Sveza Duh Sveti 
ustaljena je u tom liku vjerojatno pod utje- 
cajem latinskoga Spiritus Sanctus. Tako je i 
u molitvi Oče naš. Kako je latinski jezik bio 
dugo temelj europskoga kulturnoga kruga, 
utjecao je na pojedine jezike. Takav red ima 
i naša najstarija kulturna ustanova Matica 
hrvatska. To je posvećeno starinom. Na to 
smo se navikli i zadržavamo takav red riječi 
u tim primjerima. Valja napomenuti da se 
jedan lokalitet u Zagrebu zove Sveti Duh, da 
se tako zove i jedno naseljeno mjesto. I jedna 
se biljka zove sveti duh. 

U nekim slučajevima teško se može po- 
uzdano znati je li u pitanju duh (opća ime- 
nica) ili Duh (osoba). Osobito je to teško u 
Pavlovim poslanicama, što je i za prevodi- 
telje izazov. 

Premda je cijelo Sveto pismo nadahnu- 
to Duhom Svetim, u Starom se zavjetu tek 
nazire pojam Duh Sveti. U Novom zavjetu 
Isus nam otkriva jedinstvo Oca, Sina i Duha 
Svetoga. Isus šalje svoje apostole da propo- 
vijedaju Radosnu vijest svim ljudima i da ih 
krste u ime Oca i Sina i Duha Svetoga. 

Po Duhu Svetomu Blažena Djevica Mari- 
jana djevičanski način začela je Krista. Duh 
Sveti sišao je nad Krista kad se on krstio na 
rijeci Jordanu. Njega (Duha Tješitelja) Isus 
je obećao poslati apostolima nakon svojega 
uzašašća na nebo. Taj Duh Istine silazi nad 
apostole, prožima i vodi Crkvu. On nadah- 
njuje ljude dajući im sedam svojih darova. 

Leksikon ikonografije, liturgike i sim- 
bolike zapadnog kršćanstva navodi najčešće 
oblike prikazivanja Duha Svetoga u ikono- 
grafiji. Duh se Sveti najčešće prikazuje u 
obliku golubice, zatim u obliku plamenih 
(ognjenih) jezika, u obliku blistavog oblaka 
ili svjetla, zrake ili snopa svjetlosnih zraka. 
Sedam darova Duha Svetoga predočuje se 
kao sedam golubica (koje okružuju Kristovu 
glavu) ili kao sedam svijeća uljanica. 

Silazak Duha Svetoga nad apostole te- 
meljni je događaj u kršćanstvu: kukavice i 
plašljivci snagom Duha Svetoga postadoše 
neustrašivi svjedoci Kristova uskrsnuća. 
Mucavci i neuki snagom Božje Mudrosti 
govore da ih slušatelji svih naroda i jezika 
mogu razumjeti i slušati na svojem jeziku. 
Djela apostolska (2., 1.— 11.) izvješćuju nas o 
čudesnom silasku Duha Svetoga i popratnim 
zbivanjima. ,,Svi se napuniše Duha Svetoga 
i počeše govoriti drugim jezicima, kako im 
već Duh davaše zboriti.“ Krist se propo- 
vijeda svim narodima, i to na njihovu jeziku. 
Mnogi prihvaćaju Krista i daju se krstiti. To 
jerođenje Crkve. Spomen na taj događaj vrlo 
se rano počeo slaviti kao temeljni kršćanski 
blagdan — rođendan Crkve. 

Budući da je to pedeset dana i pedeseti 
dan nakon Kristova uskrsnuća, naziva se 
Pedesetnica. I Židovi su slavili Pedesetnicu 
ili Blagdan sedmica, tj. pedeseti dan nakon 
Pashe. U grčkom je to nazvano nevtnkootń 
(pentekoste) — pedeseti dan. Grčka riječ 
ušla je u staroslavenski i druge jezike s raz- 
ličitim preinakama ili je potakla nastanak 
odgovarajuće vlastite riječi — Pedesetnica. 
Pedesetnica je dugo bila pedesetodnevno 
slavlje Uskrsa, a pedeseti dan bio je vrhunac 
toga slavlja i poklapa se s blagdanom Duha 
Svetoga. Pedesetnica kao pedesetodnevno 
vrijeme piše se malim početnim slovom, a 
kao pedeseti dan (sinonim za blagdan Duha 
Svetoga) — velikim početnim slovom. Taj 
naziv je dvoznačan i štur: ne izražava onu 
božansku dinamiku toga blagdana, očito- 

vanje snage Duha Svetoga. Blagdan Duha 
Svetoga zaslužio je bolje ime, koje će govoriti 
o njegovu značenju. U hrvatskoj tradiciji kao 
polazište je uzeta temeljna riječ sveze Duh 
Sveti, tj. Duh. S pravom bismo očekivali na- 
ziv blagdana Duhovo (tj. Duhovo slavlje) ili 
Duhova (tj. Duhova svetkovina). U starijim 
našim izvorima nalazimo doista potvrđene 
i te nazive (vidi Akademijin Rječnik pod 
tim riječima). Ipak vrlo rano nalazimo za 
taj blagdan naziv Duhovi, Dusi, Duhi, da- 
kle množinski lik, premda je to osobno ime 
i nema množine. Ne radi se o bilo kakvim 
duhovima nego o očitovanju božanske sna- 
ge jednoga Duha Svetoga. Nastanku naziva 
prema množinskom liku pogodovao je biblij- 
ski opis događaja (,,I pokažu im se kao neki 
ognjeni, razdijeljeni jezici, te siđe po jedan 
na svakoga od njih. Svi se napuniše Duha 
Svetoga...“). Jedinstveni Duh (Sveti) očitu- 
je se u mnoštvu ognjenih jezika i očituje se 
mnoštvu naroda na njima razumljivu jeziku. 

Zanimljivo je napomenuti da se Kašić 
u Ritualu Rimskom koleba između duge i 
kratke množine (Duhovi : Dusi). Rječnik hr- 
vatskoga kajkavskoga književnog jezika ima 
i kratku množinu bez sibilarizacije (Duhi). 
Gradišćanskohrvatsko-hrvatsko-nimški 
rječnik ima također naziv Duhi. 

Premda nije u pitanju, dobro je spome- 
nuti i ovo: tim blagdanom završava uskrsno 
vrijeme, a počinje duhovsko vrijeme. To je 
posvojni pridjev. Postoji i opisni i odnosni 
lik toga pridjeva: duhovan i duhovni. Oni se 
po značenju i uporabi razlikuju. Može netko 
biti vrlo duhovan. Duhovne osobe profesio- 
nalno su duhovne. Duhovne vježbe ne drže 
samo duhovnici. Idealno bi bilo držati du- 
hovne vježbe u duhovsko vrijeme. Ali Duh 
je Sveti životvorac, uvijek živ i djelatan kao 
i uskrsli Krist i Otac Nebeski. Oni su uvijek 
zajedno, trojstveno i jedno. Ako smo ,,hram 
Duha Svetoga“, trojstveni Bog je u nama i s 
nama. Tko nas može razoriti?! 


Valja, dakle, razlikovati duh kao opću 
imenicu i Duh kao kršćanski naziv za treću 
božansku osobu. Jedna i druga se pojavljuju 
s raznim pridjevima. Kad je u pitanju opća 
imenica, onda se i pridjev uza nju piše ma- 
lim slovom: hrvatski duh, kršćanski duh, 
nemirni duh, dobri duh, zli duh, sveti duh 
itd. Uz temeljnu riječ Duh kao osobno ime 
treće božanske osobe i pridjevi se pišu veli- 


Jezik, 63., Osvrti 


kim slovom: Duh Božji, Duh Gospodnji, Duh 
Kristov, Duh Sveti. Analogija sa Sveto pismo 
ovdje ne odgovara. 

Opširnije o tim pitanjima možete naći 
u mojoj knjizi Hrvatsko kršćansko nazivlje 
(Split, 2004.). 


Mile Mamić 


OSVRTI 


UZ VELIKI RJEČNIK HRVATSKOGA 
STANDARDNOGA JEZIKA 

N našao u rukama Veliki rječnik hr- 

vatskoga standardnog jezika.! Lje- 


pota knjige i njezin bogat sadržaj otprve me 
potaknu da ih postavim na svoj radni stol. 


enadano mi se u pulskoj knjižari 


Uz ostale pohvale „Iz recenzije akade- 
mika Radoslava Katičića“ ide i ta „da je vrlo 
brižno prikazan i naglasak. Tako da se može 
znati kako je naglašen svaki pojedini oblik 
svake riječi. Naznačen je standardni nagla- 
sak, ali ne dogmatski ekskluzivno, nego se 
pri tome vodi računa i o govornom uzusu 
naobraženih sredina. Po tome taj rječnik daje 
važan prinos ortoepskoj normi, koja je, što 
se naglaska tiče, do danas ostala razapeta 
između kanonskoga istočnonovoštokavskog 
uzorka i kaosa regionalnih razgovornih od- 
stupanja od njega.“ 

Višeput pročitah citirani tekst. 

U toj je ocjeni, prije svega, potvrdno i po- 
ticajno to da se iz pera jednoga od najboljih 
hrvatskih jezikoslovaca prizna kako danas 
u hrvatskome standardnom jeziku imamo 
i standardni naglasak, te da je upravo taj i 


1 Školska knjiga d.d., Zagreb, 2015. 
?* Str. VII. navedenog djela. 

VELIKI RJEČNIK 
HRVATSKOGA 


standar dnog je zika 

takav naglasak zapisan i u Velikome rječniku 
hrvatskoga standardnog jezika (VRH-u). Ali 
se u istoj rečenici dodaje da u tom rječniku 
takav standardni naglasak nije naznačen 
„dogmatski ekskluzivno, nego se pri tome 
vodi računa i o govornom uzusu naobraženih 
sredina“. I to je pohvalno za VRH. No ni 
slovcem nema spomena gdje je to dogmatski 
ekskluzivizam. Prepustimo to piscu recenzi- 

